<classify> WAZIRI wa Nchi, Ofisi ya Rais, Tawala za Mikoa na Serikali za Mitaa TAMISEMI, Selemani Jafo amegeuka mbogo baada ya kubaini kuwa kituo cha kisasa cha mabasi cha Msamvu, Morogoro hakijakabidhiwa kwa Manispaa ya Morogoro kama alivyoagiza Rais John Magufuli.Kituo hicho kilitakiwa kukabidhiwa kwa uongozi wa manispaa hiyo na mfuko wa LAPF. Waziri Jafo alishangazwa na kusikitishwa baada ya kusikia taarifa kutoka kwa Meya wa Manispaa ya Morogoro, Pascal Kihanga, kuwa hadi sasa ni zaidi ya miezi minne hawajakabidhiwa stendi hiyo wakati alipofanya ziara ya ukaguzi wa ujenzi wa soko jipya la kisasa la Manispaa hiyo baada ya Serikali kuu kutoa fedha Sh bilioni 17.6.Nasikia kichefu chefu juu ya jambo hili, Rais aliagiza kwa stendi ya mabasi ya Msamvu irudi Manispaa ya Morogoro, ni nani mwingine mwenye mamlaka anayekwamisha utekelezaji huu? amehoji Jafo.Waziri Jafo amesema baada ya agizo la Rais kwamba Stendi ya Mabasi Msamvu irudi Manispaa ya Morogoro Mei 6, 2018 hakuhitajiki mjadala, kinachofuata ni hatua za utekelezaji.Meya wa Manispaa ya Morogoro Kihanga alisema halmashauri ya Manispaa haijakabidhiwa stendi hiyo ingawa yamefanyika majadiliano baina ya pande mbili hizo na kujitokeza kwa changamoto ya kiwango kikubwa cha fedha kiasi cha Sh bilioni 19 ambacho Mfuko huo unahitaji ili iweze kukabidhi uendeshaji kwa halmashauri.Mei 6, mwaka huu katika hotuba yake ya uzinduzi wa stendi hiyo, Rais John Magufuli amesema, kutokana na mpango mzuri wa mradi huo na kwa vile serikali imekuwa inatoa fedha za ujenzi wa stendi kama hiyo kwenye halmashauri za wilaya nchini, Serikali imeamua kulichukua deni lote lililokuwa ina daiwa na mfuko wa LAPF na kulipwa na serikali.Katika hotuba hiyo alisema baada ya kukabidhiwa stendi hiyo na LAPF, Manispaa hiyo iweke utaratibu wa kuona kwamba kila mfanyabiashara mdogo anapata nafasi ya kufanya biashara katika kufuata utaratibu huo na si kuwabagua, ikiwa ni pamoja na kuwa ni kitega uchumi cha kuiingizia mapato yatakayosaidia kuboresha huduma za kijamii.  <topic>: KITAIFA 